佛 説 阿 彌 陀 経
姚秦三蔵法師鳩摩羅什奉詔訳
如是我聞。一時仏、在舎衛国祇樹給孤独園、与大比丘衆、千二百五十人倶。皆是大阿羅
漢、衆所知識。長老舎利弗・摩訶目犍連・摩訶迦葉・摩訶迦旃延・摩訶倶絺羅・離婆多・周利槃陀伽・難陀・阿難陀・羅睺羅・驕梵波提・賓頭盧頗羅堕・迦畱陀夷・摩訶劫
賓那・薄拘羅・阿楼馱、如是等諸大弟子、并諸菩薩摩訶薩、文殊師利法王子・阿逸多菩薩・乾陀訶提菩薩・常精進菩薩、与如是等諸大菩薩、及釈提桓因等無量諸天大衆倶。
爾時仏告長老舎利弗、従是西方、過十万億仏土有世界、名曰極楽。其土有仏、号阿弥陀。
今現在説法。舎利弗、彼土何故名為極楽。其国衆生、無有衆苦、但受諸楽、故名極楽。
又舎利弗、極楽国土、七重欄楯、七重羅網、七重行樹。皆是四宝、周匝囲繞。是故彼国名曰極楽。
又舎利弗、極楽国土有七宝池、八功徳水、充満其中。池底純以金沙布地。四辺階道、金・銀・瑠璃・玻合成。上有楼閣、亦以金・銀・瑠璃・玻・硨磲・赤珠・碼碯、而厳飾之。池中蓮華、大如車輪。青色青光、黄色黄光、赤色赤光、白色白光。微妙香潔。
舎利弗、極楽国土、成就如是功徳荘厳。
又舎利弗、彼仏国土、常作天楽。黄金為地、昼夜六時、而雨曼陀羅華。其国衆生、常以清旦、各以衣裓、盛衆玅華、供養他方十万億仏。即以食時、還到本国、飯食経行。舎利弗、極楽国土、成就如是功徳荘厳。
復次舎利弗、彼国常有種種奇玅雑色之鳥。白鵠・孔雀・鸚鵡・舎利・迦陵頻伽・共命之鳥。是諸衆鳥、昼夜六時出和雅音。其音演暢五根・五力・七菩提分・八聖道分、如是等法。其土衆生、聞是音已、皆悉念仏念法念僧。舎利弗、汝勿謂此鳥実是罪報所生。所以者何、彼仏国土、無三悪趣。舎利弗、其仏国土、尚無三悪道之名、何況有実。是諸衆鳥、皆是阿弥陀仏、欲令法音宣流、変化所作。舎利弗、彼仏国土、微風吹動諸宝行樹及宝羅
網、出微玅音。譬如百千種楽同時倶作。聞是音者、皆自然生念仏・念法・念僧之心。舎利弗、其仏国土、成就如是功徳荘厳。
舎利弗、於汝意云何。彼仏何故号阿弥陀。舎利弗、彼仏光明無量、照十方国、無所障礙。
一

是故号為阿弥陀。又舎利弗、彼仏寿命及其人民、無量無辺阿僧祇劫。故名阿弥陀。舎利弗、阿弥陀仏成仏已来、於今十劫。又舎利弗、彼仏有無量無辺声聞弟子、皆阿羅漢。非是算数之所能知。諸菩薩衆、亦復如是。舎利弗、彼仏国土、成就如是功徳荘厳。
又舎利弗、極楽国土、衆生生者、皆是阿鞞跋致。其中多有一生補処。其数甚多。非是算数所能知之。但可以無量無辺阿僧祇劫説。舎利弗、衆生聞者、応当発願願生彼国。所以者何、得与如是諸上善人倶会一処。舎利弗、不可以少善根福徳因縁得生彼国。
舎利弗、若有善男子・善女人、聞説阿弥陀仏、執持名号、若一日、若二日、若三日、若四日、若五日、若六日、若七日、一心不乱、其人臨命終時、阿弥陀仏、与諸聖衆、現在其前。是人終時、心不顛倒、即得往生阿弥陀仏極楽国土。舎利弗、我見是利故説此言。
若有衆生、聞是説者、応当発願生彼国土。
舎利弗、如我今者讚歎阿弥陀仏不可思議功徳、東方亦有阿閦鞞仏・須弥相仏・大須弥仏・須弥光仏・玅音仏、如是等恒河沙数諸仏、各於其国、出広長舌相、徧覆三千大千世界、説誠実言。汝等衆生、当信是称讚不可思議功徳、一切諸仏所護念経。
舎利弗、南方世界、有日月灯仏・名聞光仏・大焔肩仏・須弥灯仏・無量精進仏、如是等
恒河沙数諸仏、各於其国、出広長舌相、徧覆三千大千世界、説誠実言。汝等衆生、当信是称讚不可思議功徳、一切諸仏所護念経。
舎利弗、西方世界、有無量寿仏・無量相仏・無量幢仏・大灮仏・大明仏・宝相仏・浄灮仏、如是等恒河沙数諸仏、各於其国、出広長舌相、徧覆三千大千世界、説誠実言。汝等衆生、当信是称讚不可思議功徳、一切諸仏所護念経。
舎利弗、北方世界、有焔肩仏・最勝音仏・難沮仏・日生仏・網明仏、如是等恒河沙数諸仏、各於其国、出広長舌相、徧覆三千大千世界、説誠実言。汝等衆生、当信是称讚不可思議功徳、一切諸仏所護念経。
舎利弗、下方世界、有師子仏・名聞仏・名光仏・達摩仏・法幢仏・持法仏、如是等恒河沙数諸仏、各於其国、出広長舌相、徧覆三千大千世界、説誠実言。汝等衆生、当信是称
讚不可思議功徳、一切諸仏所護念経。
舎利弗、上方世界、有梵音仏・宿王仏・香上仏・香光仏・大焔肩仏・雑色宝華厳身仏・娑羅樹王仏・宝華徳仏・見一切義仏・如須弥山仏、如是等恒河沙数諸仏、各於其国、出二広長舌相、徧覆三千大千世界、説誠実言。汝等衆生、当信是称讚不可思議功徳、一切諸仏所護念経。
舎利弗、於汝意云何。何故名為一切諸仏所護念経。舎利弗、若有善男子・善女人、聞是
諸仏所説名及経名者、是諸善男子・善女人、皆為一切諸仏共所護念、皆得不退転於阿耨
多羅三藐三菩提。是故舎利弗、汝等皆当信受我語及諸仏所説。舎利弗、若有人、已発願、今発願、当発願、欲生阿弥陀仏国者、是諸人等、皆得不退転於阿耨多羅三藐三菩提、於彼国土、若已生、若今生、若当生。是故舎利弗、諸善男子・善女人、若有信者、応当発
願生彼国土。
舎利弗、如我今者称讚諸仏不可思議功徳、彼諸仏等、亦称説我不可思議功徳、而作是言。
釈迦牟尼仏、能為甚難希有之事、能於娑婆国土五濁悪世、劫濁・見濁・煩悩濁・衆生濁・命濁中、得阿耨多羅三藐三菩提、為諸衆生、説是一切世閒難信之法。舎利弗、当知、我於五濁悪世、行此難事、得阿耨多羅三藐三菩提、為一切世閒説此難信之法。是為甚難。
仏説此経已、舎利弗及諸比丘、一切世閒天・人・阿脩羅等、聞仏所説、歓喜信受、作礼
而去。
仏説阿弥陀経三称 讃 浄 土 仏 摂 受 経
大唐三蔵法師玄奘奉詔訳
如是我聞。一時、薄伽梵、在室羅筏住誓多林給孤独園、与大芯芻衆千二百五十人倶。一切皆是尊宿声聞、衆望所識大阿羅漢。其名曰尊者舎利子・摩訶目犍連・摩訶迦葉・阿泥律陀。如是等諸大声聞而為上首。復与無量菩薩摩訶薩倶。一切皆住不退転位、無量功徳、衆所荘厳。其名曰妙吉祥菩薩・無能勝菩薩・常精進菩薩・不休息菩薩。如是等諸大菩薩而為上首。復有帝釈・大梵天王・堪忍界主・護世四王。如是上首、百千倶胝那庾多数。
諸天子衆及余世間無量天・人・阿素洛等、為聞法故、倶来会座。
爾時世尊、告舎利子。汝今知不、於是西方、去此世界過百千倶胝那庾多仏土有仏世界、名曰極楽。其中世尊名無量寿及無量光如来・応・正等覚。十号円満、今現在彼安穏住持、為諸有情宣説甚深微妙之法、令得殊勝利益安楽。
又舎利子、何因何縁、彼仏世界名為極楽。舎利子、由彼界中諸有情類、無有一切身心憂苦、唯有無量清浄喜楽。是故名為極楽世界。
又舎利子、極楽世界浄仏土中、処処皆有七重行列妙宝欄楯、七重行列宝多羅樹。及有七重妙宝羅網、周匝囲繞、四宝荘厳。金宝・銀宝・吠琉璃宝・頗胝迦宝、妙飾間綺。舎利子、彼仏土中有如是等衆妙綺飾功徳荘厳、甚可愛楽。是故名為極楽世界。
又舎利子、極楽世界浄仏土中、処処皆有七妙宝池、八功徳水、彌満其中。何等名為八功徳水。一者澄浄、二者清冷、三者甘美、四者軽軟、五者潤沢、六者安和、七者飲時除飢
渇等無量過患、八者飲已定能長養諸根、四大増益、種種殊勝善根。多福衆生常楽受用。
是諸宝池底布金沙。四面周匝有四階道。四宝荘厳甚可愛楽。諸池周匝有妙宝樹。間飾行列香気芬馥。七宝荘厳甚可愛楽。言七宝者、一金、二銀、三吠琉璃、四頗胝迦、五赤真珠、六阿湿摩掲拉婆宝、七牟婆落掲拉婆宝。是諸池中、常有種種雑色蓮華、量如車輪。
青形青顕・青光・青影、黄形黄顕・黄光・黄影、赤形赤顕・赤光・赤影、白形白顕・白光・白影、四形四顕・四光・四影。舎利子、彼仏土中、有如是等衆妙綺飾功徳荘厳、甚可愛楽。是故名為極楽世界。
又舎利子、極楽世界浄仏土中、自然常有無量無辺衆妙伎楽。音曲和雅甚可愛楽。諸有情類、聞斯妙音諸悪煩惱悉皆消滅、無量善法漸次増長、速証無上正等菩提。舎利子、彼仏
四土中、有如是等衆妙綺飾功徳荘厳、甚可愛楽。是故名為極楽世界。
又舎利子、極楽世界浄仏土中周遍大地、真金合成。其触柔軟香潔。光明無量無辺妙宝間飾。舎利子、彼仏土中、有如是等衆妙綺飾功徳荘厳、甚可愛楽。是故名為極楽世界。
又舎利子、極楽世界浄仏土中、昼夜六時常雨種種上妙天華。光沢香潔細軟雑色。雖令見
者身心適悦、而不貪著、増長有情無量無数不可思議殊勝功徳。彼有情類、昼夜六時常持供養無量寿仏、毎晨朝時持此天華、於一食頃飛至他方無量世界、供養百千倶胝諸仏、於諸仏所各以百千倶胝樹花持散供養、還至本処、遊天住等。舎利子、彼仏土中、有如是等
衆妙綺飾功徳荘厳、甚可愛楽。是故名為極楽世界。
又舎利子、極楽世界浄仏土中、常有種種奇妙可愛雑色衆鳥。所謂鵝・鴈・鶖・鷺・・鶴・孔雀・鸚鵡・羯羅頻迦・命命鳥等。如是衆鳥、昼夜六時、恒共集会、出和雅声。随其類音宣揚妙法。所謂甚深念住正断、神足根力、覚道支等無量妙法。彼土衆生聞是声已、各得念仏・念法・念僧無量功徳熏修其身。汝舎利子、於意云何、彼土衆鳥、豈是傍生悪趣摂耶、勿作是見。所以者何、彼仏浄土無三悪道、尚不聞有三悪趣名、何況有実罪業所
招傍生衆鳥。当知、皆是無量寿仏変化所作。令其宣暢無量法音、作諸有情利益安楽。舎利子、彼仏国中、有如是等衆妙綺飾功徳荘厳、甚可愛楽。是故名為極楽世界。
又舎利子、極楽世界浄仏土中、常有妙風吹諸宝樹及宝羅網出微妙音、譬如百千倶胝天楽
同時倶作出微妙声、甚可愛玩。如是彼土常有妙風吹衆宝樹及宝羅網、撃出種種微妙音声
説種種法。彼土衆生聞是声已、起仏・法・僧念、作意等無量功徳。舎利子、彼仏土中、有如是等衆妙綺飾功徳荘厳、甚可愛楽。是故名為極楽世界。
又舎利子、極楽世界浄仏土中、有如是等無量無辺不可思議、甚稀有事。仮使経於百千倶胝那庾多劫、以其無量百千倶胝那庾多舌、一一舌上出無量声、讃其功徳、亦不能尽。是故名為極楽世界。
又舎利子、極楽世界浄仏土中仏、有何縁名無量寿。舎利子、由彼如来及諸有情、寿命無量無数大劫。由是縁故、彼土如来名無量寿。舎利子、無量寿仏、証得阿耨多羅三藐三菩
提已来経十大劫。舎利子、何縁彼仏名無量光。舎利子、由彼如来恒放無量無辺妙光、遍照一切十方仏土、施作仏事無有障礙。由是縁故、彼土如来名無量光。舎利子、彼仏浄土、成就如是功徳荘厳。甚可愛楽。是故名為極楽世界。
又舎利子、極楽世界浄仏土中無量寿仏、常有無量声聞弟子。一切皆是大阿羅漢。具足種五種微妙功徳、其量無辺不可称数。舎利子、彼仏浄土、成就如是功徳荘厳。甚可愛楽。是故名為極楽世界。
又舎利子、極楽世界浄仏土中無量寿仏、常有無量菩薩弟子。一切皆是一生所繋、具足種
種微妙功徳、其量無辺不可称数。仮使経於無数量劫讃其功徳、終不能尽。舎利子、彼仏
土中、成就如是功徳荘厳。甚可愛楽。是故名為極楽世界。
又舎利子、若諸有情、生彼土者、皆不退転必不復堕諸険悪趣・辺地・下賤・蔑戻車中。
常遊諸仏清浄国土、殊勝行願念念増進、決定当証阿耨多羅三藐三菩提。舎利子、彼仏土中、成就如是功徳荘厳。甚可愛楽。是故名為極楽世界。
又舎利子、若諸有情、聞彼西方無量寿仏清浄仏土無量功徳衆所荘厳、皆応発願生彼仏土。
所以者何、若生彼土、得与如是無量功徳衆所荘厳諸大士等同一集会。受用如是無量功徳
衆所荘厳清浄仏土大乗法楽、常無退転、無量行願、念念増進、速証無常正等菩提。故舎利子、生彼仏土諸有情類、成就無量無辺功徳。非少善根。諸有情類、当得往生無量寿仏
極楽世界清浄仏土。
又舎利子、若有浄信諸善男子或善女人、得聞如是無量寿仏無量無辺不可思議功徳名号、極楽世界功徳荘厳、聞已思惟、若一日夜、或二、或三、或四、或五、或六、或七、繋念不乱、是善男子或善女人、臨命終時、無量寿仏、与其無量声聞弟子菩薩衆倶、前後圍繞、来住其前、慈悲加祐、令心不乱。既捨命已、随仏衆会、生無量寿極楽世界清浄仏土。
又舎利子、我観如是利益安楽大事因縁、説誠諦語。若有浄信諸善男子或善女人、得聞如
是無量寿仏不可思議功徳名号、極楽世界浄仏土者、一切皆応信受発願、如説修行生彼仏土。
又舎利子、如我今者、称揚讃歎無量寿仏無量無辺不可思議仏土功徳、如是東方亦有現在不動如来・山幢如来・大山如来・山光如来・妙幢如来。如是等仏、如殑伽沙住在東方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応
信受如是称讃不可思議仏土功徳、一切諸仏攝受法門。
又舎利子、如是南方、亦有現在日月光如来・名称光如来・大光蘊如来・迷盧光如来・無辺精進如来。如是等仏、如殑伽沙住在南方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応信受如是称讃不可思議仏土功徳、一切諸仏攝受法門。
六又舎利子、如是西方、亦有現在無量寿如来・無量蘊如来・無量光如来・無量幢如来・大自在如来・大光如来・光焔如来・大宝幡如来・放光如来。如是等仏、如殑伽沙住在西方
自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応信受如是称讃不可思議仏土功徳、一切諸仏攝受法門。
又舎利子、如是北方、亦有現在無量光厳通達覚慧如来・無量天鼓震大妙音如来・大蘊如来・光網如来・婆羅帝王如来。如是等仏、如殑伽沙住在北方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応信受如是称讃不可思議仏
土功徳、一切諸仏攝受法門。
又舎利子、如是下方、亦有現在示現一切妙法正理常放火王勝徳光明如来・師子如来・名称如来・誉光如来・正法如来・妙法如来・法幢如来・功徳友如来・功徳号如来。如是等
仏、如殑伽沙住在下方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応信受如是称讃不可思議仏土功徳、一切諸仏攝受法門。
又舎利子、如是上方、亦有現在梵音如来・宿王如来・香光如来・如紅蓮華勝徳如来・示現一切義利如来。如是等仏、如殑伽沙住在上方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応信受如是称讃不可思議仏土功徳、一切諸仏攝受法門。
又舎利子、如是東南方、亦有現在最上広大雲雷音王如来。如是等仏、如殑伽沙住在東南
方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応信受如是称讃不可思議仏土功徳、一切諸仏攝受法門。
又舎利子、如是西南方、亦有現在最上日光名称功徳如来。如是等仏、如殑伽沙住在西南
方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応信受如是称讃不可思議仏土功徳、一切諸仏攝受法門。
又舎利子、如是西北方、亦有現在無量功徳火王光明如来。如是等仏、如殑伽沙住在西北
方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、皆応信受如是称讃不可思議仏土功徳、一切諸仏攝受法門。
又舎利子、如是東北方、亦有現在無数百千倶胝広慧如来。如是等仏、如殑伽沙住在東北
方自仏浄土、各各示現広長舌相、遍覆三千大千世界、周匝圍繞、説誠諦言。汝等有情、
七

皆応信受如是称讃不可思議仏土功徳、一切諸仏攝受法門。
又舎利子、何縁此経名為称讃不可思議仏土功徳一切諸仏攝受法門。舎利子、由此経中称揚讃歎無量寿仏極楽世界不可思議仏土功徳、及十方面諸仏世尊、為欲方便利益安楽諸有
情故、各住本土、現大神変、説誠諦言、勧諸有情信受此法、是故此経名為称讃不可思議
仏土功徳一切諸仏攝受法門。
又舎利子、若善男子或善女人、或已得聞、或当得聞、或今得聞。聞是経已深生信解、生信解已、必為如是住十方面十殑伽沙諸仏世尊之所攝受。如説行者、一切定於阿耨多羅三
藐三菩提得不退転、一切定生無量寿仏極楽世界清浄仏土。是故舎利子、汝等有情、一切皆応信受領解我及十方仏世尊語。当勧精進、如説修行、勿生疑慮。
又舎利子、若善男子或善女人、於無量寿極楽世界、清浄仏土功徳荘厳、若已発願、若当発願、若今発願、必為如是住十方面十殑伽沙諸仏世尊之所攝受。如説行者、一切定於阿耨多羅三藐三菩提得不退転、一切定生無量寿仏極楽世界、清浄仏土。是故舎利子、若有浄信諸善男子或善女人、一切皆応於無量寿極楽世界、清浄仏土、深心信解、発願往生、勿行放逸。
又舎利子、如我今者、称揚讃歎無量寿仏極楽世界、不可思議仏土功徳、彼十方面諸仏世尊、亦称讃我不可思議無辺功徳、皆作是言。甚奇希、有釋迦寂静・釋迦法王・如来・応・正等覚・明行・円満・善逝・世間解・無上・丈夫調御士・天人師・仏・世尊、乃能於是堪忍世界、五濁悪時所謂劫濁、諸有情濁、諸煩悩濁・見濁・命濁於中、証得阿耨多羅三藐三菩提、為欲方便利益安楽諸有情故、説是世間極難信法。是故舎利子、当知、我今於此雑染堪忍世界五濁悪時、証得阿耨多羅三藐三菩提、為欲方便利益安楽諸有情故、
説是世間極難信法、甚為稀有不可思議。
又舎利子、於此雑染堪忍世界五濁悪時、若有浄信諸善男子或善女人、聞説如是一切世間
極難信法、能生信解、受持演説、如教修行、当知、是人甚為稀有。無量仏所、曾種善根。
是人命終、定生西方極楽世界受用種種功徳荘厳清浄仏土大乗法楽、日夜六時、親近供養
無量寿仏、遊歴十方供養諸仏、於諸仏所聞法受記。福慧資糧、疾得円満、速証無上正等菩提。時薄伽梵、説是経已、尊者舎利子等諸大声聞及諸菩薩摩訶薩衆、無量天・人・阿素洛等一切大衆、聞仏所説、皆大歓喜、信受奉行。
称讃浄土仏攝受経

八